VIDEO Rezultate alegeri 2024. Klaus Iohannis, prima reacție: Vă amintiți că a fost multă dezbatere dacă această coaliție e bună. Am primit un răspuns chiar de la alegători
Președintele Klaus Iohannis a avut, marți, o primă reacție legată de rezultatul alegerilor locale și europarlamentare 2024, lăudând coaliția PSD-PNL. „Vă amintiți că a fost multă dezbatere în spațiul public dacă această coaliție este bună pentru România sau nu. Cred că de data aceasta am primit un răspuns chiar de la alegători, care în proporție foarte mare, aproape 50%, au votat lista comună prezentată de coaliție”, a spus el.